id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms pl nl id id pl id id id id id ms id id ms id ms id id ms id ms id ms id id id su ms id ms id id id id ms ms id id ms ms id ms id id ms id id tr ms id ms id id ms id en id id ms ms id eo id ms tr de en ms ms en en en en en id id ms id id en id id jv ms id id it es id id en id ms ms ms ms ms ms
Lemah Jantung, Pesakit Berisiko Alami Retensi Air, Ini Cara Rawat!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sesak Nafas, Bengkak Badan: Ini Petanda Senyap Pesakit Lemah Jantung!
Ditulis oleh Fatin Zahra Disemak pada 17/08/2021
Disemak secara perubatan oleh Dr. Joseph Tan
Penyakit lemah jantung, atau turut dikenali dengan nama kardiomiopati (cardiomyopathy) merupakan sejenis penyakit yang mempengaruhi otot pada bahagian jantung.
Apabila penyakit kardiomiopati menjadi semakin serius, jantung tidak dapat lagi mengepam darah secara normal dan mengekalkan ritmanya.
Oleh sebab itu, pesakit lebih berisiko untuk menghidap penyakit lain seperti kegagalan jantung atau degupan jantung tidak teratur (aritmia).
Selain itu, penyakit lemah jantung turut menyebabkan pengumpulan cecair pada bahagian paru-paru, buku lali, kaki ataupun abdomen. Kondisi ini merupakan salah satu kerisauan untuk pesakit yang mengalami lemah jantung.
Sebenarnya, ada banyak rawatan untuk penyakit lemah jantung seperti pemberian ubat-ubatan, pembedahan ataupun untuk kes yang lebih serius – pemindahan organ.
Walau bagaimanapun, semua rawatan ini bergantung kepada keseriusan penyakit yang dihidapi.
Baca lebih lanjut tentang Kesihatan Jantung di sini.
Pengumpulan cecair tanda lemah jantung
Retensi air pada kawasan buku lali, kaki dan abdomen merupakan masalah besar untuk mereka yang pernah menghidap kegagalan jantung.
Menurut Dr. Eldrin Lewis dari Harvard-affiliated Brigham and Women’s Hospital, sebarang pengumpulan cecair pada badan boleh berubah menjadi situasi yang mengancam nyawa dalam sekelip mata.
Menurut beliau lagi, pesakit yang mengalami peningkatan berat badan dengan ketara perlu berjumpa doktor dalam kadar yang segera. Jangan sesekali tunggu sehingga jatuh sakit.
Malah, peningkatan berat badan sebanyak 2.5 kg sudah cukup untuk menandakan sesuatu yang serius.
Penyakit lemah jantung boleh membawa kepada kegagalan jantung. Selalunya, rawatan untuk kardiomiopati bertujuan untuk mengurangkan risiko kegagalan jantung.
Untuk pengetahuan anda, ada pesakit lemah jantung yang tidak mengalami sebarang simptom.
Selalunya, simptom mulai muncul apabila penyakit tersebut sudah menjadi serius. Sebagai contoh, antara simptom lemah jantung yang lazim adalah:
Sesak nafas, lebih-lebih lagi ketika melakukan senaman.
Bengkak pada kawasan kaki, buku lali, perut dan leher.
Selain tanda-tanda di atas, pesakit juga mungkin mengalami pening kepala, pengsan semasa melakukan aktiviti fizikal, aritmia, dan juga sakit dada.
Bagaimana hendak mengesan masalah retensi air?
Cara yang terbaik adalah dengan menimbang berat badan setiap hari. Pastikan berat badan anda sekarang hampir dengan berat badan semasa anda tidak mempunyai sebarang masalah retensi air. Berat ini turut dikenali dengan nama dry weight.
Jika anda pernah ke hospital dan sedang mengambil ubat-ubatan, anda pasti tahu dry weight anda.
Walau bagaimanapun, jika tidak, doktor dan jururawat dapat membantu anda untuk mendapatkan berat badan ini.
Untuk mendapatkan bacaan yang tepat mengenai berat badan anda, pastikan:
Anda rekod dry weight anda dan bandingkan bacaan berat badan harian dengannya. Tuliskan bacaan berat badan anda setiap hari di dalam sebuah logbook.
Kekal mengikut rutin harian. Kadangkala, perubahan kecil di dalam rutin anda boleh menyebabkan berat badan naik sehingga 2 kg!
Timbang berat badan pada masa yang sama menggunakan penimbang yang sama. Masa yang terbaik untuk menimbang berat adalah pada waktu pagi sebelum sarapan.
Berat badan naik tanda bahaya
Jika anda mengalami peningkatan berat badan lebih daripada 1 kg sehari atau 2 kg seminggu, Dr. Eldrin mencadangkan agar anda:
Mencari sumber garam berlebihan di dalam diet anda yang boleh dikurangkan. Elakkan mengambil makanan tinggi garam untuk mengelakkan retensi air berlaku.
Jika berat tidak turun-turun dalam masa sehari atau dua, pastikan anda berjumpa doktor untuk pemeriksaan lanjut. Doktor mungkin akan membuat sedikit perubahan dari segi ubat-ubatan.
Perlu melakukan perubahan gaya hidup
Pesakit yang menghidap lemah jantung perlu mengamalkan diet dan senaman untuk memastikan jantung kekal sihat.
Jika anda tidak tahu perubahan apa yang perlu dilakukan, doktor dapat membantu anda dan memberikan nasihat mengenai diet dan senaman yang selamat.
Selain itu, pastikan anda bercakap dengan doktor berkenaan jumlah air yang anda boleh ambil setiap hari.
Terlalu banyak minum air boleh menyebabkan penyakit lemah jantung jadi semakin teruk. Doktor juga mungkin mencadangkan diet yang rendah garam dan lemak.
Selain perkara di atas, perubahan gaya hidup lain seperti berhenti merokok, menurunkan berat badan berlebihan, elakkan pengambilan alkohol atau dadah, mendapatkan rehat dan tidur yang mencukupi serta mengurangkan stres juga dapat membantu pesakit lemah jantung.
Jika anda menghidap kardiomiopati, pastikan anda sentiasa menjaga diri anda. Sebarang simptom baharu seperti bengkak pada kawasan kaki, buku lali, abdomen atau leher perlulah dirujuk kepada doktor secepat mungkin.
Selain itu, pastikan anda:
Mengambil ubat mengikut saranan doktor.
Melakukan perubahan gaya hidup seperti yang dicadangkan.
Hadir setiap janji temu seperti yang dijadualkan.
Mengikuti rawatan seperti yang ditetapkan, lebih-lebih lagi jika anda mempunyai penyakit lain seperti diabetes dan tekanan darah tinggi.
Penyakit lemah jantung selalunya berlaku secara turun-temurun. Oleh sebab itu, jika ada di antara ahli keluarga anda menghidap penyakit ini, pastikan anda melakukan pemeriksaan kesihatan secara berkala.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
American Heart Association. 2016. Symptoms and Diagnosis of Cardiomyopathy. March 31. Accessed March 29, 2021. https://www.heart.org/en/health-topics/cardiomyopathy/symptoms-and-diagnosis-of-cardiomyopathy.
Cardiomyopathy. 2017. About heart failure. March. Accessed March 29, 2021. https://www.cardiomyopathy.org/about-cardiomyopathy/heart-failure.
Harvard Health Publishing. 2019. Fluid retention: What it can mean for your heart. December 16. Accessed March 29, 2021. https://www.health.harvard.edu/heart-health/fluid-retention-what-it-can-mean-for-your-heart.
Mayo Clinic. 2021. Cardiomyopathy. March 27. Accessed March 29, 2021. https://www.mayoclinic.org/diseases-conditions/cardiomyopathy/symptoms-causes/syc-20370709.
NIH. n.d. Cardiomyopathy. Accessed March 29, 2021. https://www.nhlbi.nih.gov/health-topics/cardiomyopathy.
FAKTA, Orang Yang Selalu Marah Paling Cepat Dapat Sakit Jantung! Ini Cara Nak Kawal
Selalu Rasa Sakit Dada Bahagian Tengah? Ini Puncanya, Bukan Sebab Sakit Jantung Sahaja!
Ditulis oleh Fatin Zahra Disemak pada 17/08/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.